《白头吟》
两汉·佚名

皑如山上雪，皎如云间月。闻君有两意，故来相决绝。

平生共城中，何尝斗酒会。今日斗酒会，明旦沟水头。

蹀躞御沟上，沟水东西流。郭东亦有樵，郭西亦有樵。

两樵相推与，无亲为谁骄。凄凄重凄凄，嫁娶亦不啼。

愿得一心人，白头不相离。竹竿何袅袅，鱼尾何离𥱰。

男儿欲相知，何用钱刀为。𪗰如马啖箕，川上高士嬉。

今日相对乐，延年万岁期。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。